Mnyoo
Wagonjwa wanaweza kubakia bila dalili yoyote kwa muda mrefu sana. Na kwa kadri mabuu yanasafiri sehemu mbalimbali za mwili, wanaweza kusababisha uharibifu wa viungo vya ndani, kuvimba tumbo,na kuvimba ini au wengu, kusababisha sumu mwilini, na kichomi. Kuambukizwa na minyoo mingi inaweza kusababisha utapia mlo, na madhara mengine, wakati mwingine ni hatari sana, kwa kuziba utumbo kwa donge la minyoo (huweza kuonekana hasa kwa watoto) na kuziba mrija wa nyongo. Zaidi ya minyoo 796 "yenye uzito" unaokaribia 550 g waligundulika baada ya uchunguzi wa maiti ya mtoto msichana wa umri wa miaka 2 nchini Afrika Kusini. Minyoo ilikuwa imesababisha msokoto na kuoza kwa sehemu ya utumbo mdogo ambayo ilikuja kutafsirwa kama sababu ya kifo.
Hepatitisi A
Virusi hivi huenea kwa njia ya mdomo au kinyesi maambukizi mara nyingi hutokea katika hali ya usafi duni wa mazingira na msongamano. Hepatitisi A inaweza kuambukizwa kwa njia ya kudungwa kwa ngozi au utando telezi lakini kwa nadra sana kupitia damu na bidhaa za damu. Milipuko ya ugonjwa huu inayotokana na chakula ni jambo la kawaida, na ulaji wa samakigamba waliokuzwa katika maji yaliyochafuliwa huhusishwa na hatari iliyo juu ya kuambukizwa. 
Takriban asilimia 40 ya homa kali ya manjano husababishwa na virusi vya hepatitisi A. Watu walioambukizwa wanaweza kuambukiwa kabla ya mwanzo wa dalili, takriban siku 10 baada yakuambukizwa. Virusi hivi ni sugu kwa sabuni, asidi (pH 1), viyeyushaji (kwa mfano, etha, klorofomu), kukausha, na viwango vya joto hadi 60 C. Inaweza kuishi kwa muda wa miezi katika maji safi na ya chumvi. Chanzo cha kawaida cha kuzuka (kwa mfano, maji, mikahawa) hufanana. Maambukizi hutokea sana katika watoto katika nchi zinazoendelea, na kufikia asilimia 100 ya matukio, lakini baada ya maambukizi kuna kinga inayodumu maishani. Virusi vya hepatitisi A vinaweza kutulizwa kwa: kutia klorini ( mji ya kunywa), fomalini (asilimia 0,35, 37 C, masaa 72), asidi ya peraseti (asilimia 2, masaa 4), beta-propiolaktoni (asilimia 0.25%, 1 saa), na UV mionzi (2 μW / cm / min).